Iste articlo ye sobre una cinta dramatica de chudicios estausunidense de 1997; ta atros usos, se veiga The Rainmaker.

The Rainmaker (títol orichinal en anglés, en aragonés Qui provoca la plevia, enguerada en Aragón con o títol en castellano de Legítima defensa, en aragonés Lechitima esfensa) ye una cinta de cine estausunidense de cine de drama chudicial de l'anyo 1997 dirichida por Francis Ford Coppola seguntes un guión adaptau por Michael Herr y Francis Ford Coppola basau en The Rainmaker, una novela de John Grisham de 1995. A suya banda sonora orichinal ye d'Elmer Bernstein, a suya dirección de fotografía ye de John Toll y la producción cinematografica ye al cudiau de Michael Douglas, Fred Fuchs y Steven Reuther ta las productoras American Zoetrope y Constellation Films. L'elenco d'actors d'a cinta ye formau, entre d'atros, por Matt Damon, Danny DeVito, Claire Danes, Jon Voight, Mary Kay Place, Dean Stockwell, Teresa Wright, Virginia Madsen y Mickey Rourke.

The Rainmaker s'ambienta en epoca actual d'a cinta (1997) en Memphis (Tennessee) y se centra en a persona de Rudy Baylor, recién licenciau en Dreito en a Universidat de Memphis que dentra a treballar como avogau en o bufet que diriche J. Lyman "Bruiser" Stone, a on conoix a Deck Shifflet, muit experto churista pero que mai no ha aprobau l'examen d'ingreso en o Colechio d'Avogaus y con qui treballará en o suyo primer caso. A cinta s'ambienta en Memphis (Tennessee) y Cleveland (Ohio) y se filmó amás d'en Memphis y Cleveland en Alameda, Oakland y San Francisco (California). Se tracta d'una cinta que ha recibiu bels premios y nominacions, entre los cuals destaca una nominación a los Premios Globos d'Oro en a suya 55ena edición, a lo Globo d'Oro a lo Millor Actor Segundario ta Jon Voight.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1997.
Cintas de 1997.
The Rainmaker (cinta de 1997)